CELEX: 32018R2033
Language: hr
Date: 2018-10-18 00:00:00
Title: Delegirana uredba Komisije (EU) 2018/2033 оd 18. listopada 2018. o uspostavi plana za odbačeni ulov za ribolov određenih pridnenih vrsta u jugozapadnim vodama za razdoblje 2019.–2021.

21.12.2018   
               
               
                  HR
               
               
                  Službeni list Europske unije
               
               
                  L 327/1
               
            
         DELEGIRANA UREDBA KOMISIJE (EU) 2018/2033
         оd 18. listopada 2018.
         o uspostavi plana za odbačeni ulov za ribolov određenih pridnenih vrsta u jugozapadnim vodama za razdoblje 2019.–2021.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (1), a posebno njezin članak 15. stavak 6. i članak 18. stavke 1. i 3.,
         budući da:
         
                     (1)
                  
                  
                     Cilj Uredbe (EU) br. 1380/2013 postupno je napuštanje prakse odbacivanja ulova u svim vrstama ribolova Unije uvođenjem obveze iskrcavanja ulova za vrste koje podliježu ograničenjima ulova.
                  
               
                     (2)
                  
                  
                     Člankom 15. stavkom 6. Uredbe (EU) br. 1380/2013 Komisiji su dodijeljene ovlasti za donošenje planova za odbačeni ulov s pomoću delegiranog akta za početno razdoblje od najviše tri godine, koje se može produljiti za dodatno razdoblje od ukupno tri godine, na temelju zajedničkih preporuka koje izrađuju države članice uz savjetovanje s relevantnim savjetodavnim vijećima.
                  
               
                     (3)
                  
                  
                     Belgija, Španjolska, Francuska, Nizozemska i Portugal imaju izravan upravljački interes u ribolovu u jugozapadnim vodama. Delegiranom uredbom (EU) 2015/2439 (2) Komisija je uspostavila plan za odbačeni ulov za ribolov određenih pridnenih vrsta u jugozapadnim vodama za razdoblje 2016.–2018., a zatim je stavljena izvan snage i zamijenjena Delegiranom uredbom Komisije (EU) 2016/2374 (3) na temelju zajedničke preporuke koju su 2016. dostavile Belgija, Španjolska, Francuska, Nizozemska i Portugal. Delegirana uredba (EU) 2016/2374 izmijenjena je Delegiranom uredbom Komisije (EU) 2018/44 (4).
                  
               
                     (4)
                  
                  
                     Nakon savjetovanja sa Savjetodavnim vijećem za jugozapadne vode Belgija, Španjolska, Francuska, Nizozemska i Portugal Komisiji su 31. svibnja 2018. dostavile novu zajedničku preporuku. Znanstveni doprinos dala su relevantna znanstvena tijela, a preispitao ga je Znanstveni, tehnički i gospodarski odbor za ribarstvo (STECF) (5). O predmetnim mjerama raspravljalo se na sastanku stručne skupine održanom 11. rujna 2018., na kojem su sudjelovali predstavnici 28 država članica i Komisija te Europski parlament u svojstvu promatrača.
                  
               
                     (5)
                  
                  
                     Delegirana uredba (EU) 2016/2374 sadržavala je izuzeće od obveze iskrcavanja za škampa ulovljenog pridnenim povlačnim mrežama (koćama) na potpodručjima Međunarodnog vijeća za istraživanje mora (ICES) 8 i 9 jer su dostupni znanstveni dokazi upućivali na moguće visoke stope preživljavanja, uzimajući u obzir karakteristike alata kojima se ciljano lovi ta vrsta, ribolovne prakse i ekosustav. STECF je u svojoj ocjeni (6) zaključio da najnoviji pokusi i studije dovršeni u razdoblju 2016.–2018. upućuju na stope preživljavanja slične onima opaženima u prijašnjim istraživanjima. Stoga, budući da se okolnosti nisu promijenile, to izuzeće na temelju stope preživljavanja trebalo bi zadržati i u okviru plana za odbačeni ulov pridnenih vrsta u jugozapadnim vodama za razdoblje 2019.–2021.
                  
               
                     (6)
                  
                  
                     Za voline i raže ulovljene svim alatima na potpodručjima ICES-a 8 i 9 detaljni znanstveni dokazi o stopama preživljavanja nisu dostupni za sve segmente i kombinacije flota na koje se primjenjuje izuzeće. Međutim, smatra se da su stope preživljavanja, uz nekoliko iznimaka, uglavnom pouzdane, iako su potrebni detaljniji podaci. Radi prikupljanja tih podataka ribolov bi se trebao nastaviti, stoga Komisija smatra da bi izuzeće trebalo odobriti, ali bi države članice trebale imati obvezu podnošenja relevantnih podataka kako bi se STECF-u omogućilo da u potpunosti ocijeni utemeljenost izuzeća, a Komisiji da provede preispitivanje. Države članice koje imaju izravan upravljački interes trebale bi u najkraćem mogućem roku, a najkasnije do 31. svibnja svake godine dostaviti sljedeće: (a) plan izrađen u cilju povećanja stope preživljavanja i uklanjanja nedostataka u podacima koje utvrdi STECF, koji će STECF svake godine ocjenjivati, (b) godišnja izvješća o napretku i svim izmjenama ili prilagodbama programa za povećanje stope preživljavanja.
                  
               
                     (7)
                  
                  
                     Pri razmatranju stope preživljavanja volina i raža utvrđeno je da mala raža (Leucoraja naevus) ima znatno nižu stopu preživljavanja u odnosu na druge vrste, s time da su znanstvene spoznaje za tu vrstu manje pouzdane. Međutim, potpunim isključivanjem te vrste iz izuzeća spriječio bi se ribolov, a time i kontinuirano prikupljanje preciznih podataka. Stoga Komisija smatra da bi to izuzeće trebalo odobriti samo za jednu godinu i da bi hitno trebalo provesti nove studije te donijeti poboljšane mjere za povećanje stope preživljavanja i dostaviti ih STECF-u na ocjenu u najkraćem mogućem roku, a najkasnije do 31. svibnja 2019.
                  
               
                     (8)
                  
                  
                     U novoj zajedničkoj preporuci predlaže se i izuzeće na temelju stope preživljavanja za rumenca okana ulovljenog artizanalnim alatom „voracera” u zoni ICES-a 9a. Države članice dostavile su znanstvene dokaze kako bi dokazale stope preživljavanja odbačenog ulova rumenca okana u toj vrsti ribolova. Dokazi su dostavljeni STECF-u, koji je zaključio da je izuzeće utemeljeno. Stoga bi to izuzeće trebalo obuhvatiti novim planom za odbačeni ulov za razdoblje 2019.–2021.
                  
               
                     (9)
                  
                  
                     U novoj zajedničkoj preporuci predlaže se i izuzeće na temelju stope preživljavanja za rumenca okana ulovljenog udičarskim ribolovnim alatom na potpodručju ICES-a 10. Države članice dostavile su znanstvene dokaze kako bi dokazale stope preživljavanja ulova rumenca okana u toj vrsti ribolova. Dokazi su dostavljeni STECF-u, koji je zaključio da je izuzeće utemeljeno. Stoga bi to izuzeće trebalo obuhvatiti novim planom za odbačeni ulov za razdoblje 2019.–2021.
                  
               
                     (10)
                  
                  
                     Delegirana uredba (EU) 2016/2374 sadržavala je izuzeća de minimis od obveze iskrcavanja u skladu s člankom 15. stavkom 5. točkom (c) Uredbe (EU) br. 1380/2013 za lista ulovljenog povlačnim mrežama s gredom i pridnenim povlačnim mrežama (koćama) u zonama ICES-a 8a i 8b te za lista ulovljenog trostrukim i jednostrukim mrežama stajaćicama u zonama ICES-a 8a i 8b. STECF je preispitao (7) dokaze koje su države članice dostavile za ta izuzeća u novoj zajedničkoj preporuci. STECF je zaključio da su u zajedničkoj preporuci navedeni obrazloženi argumenti u pogledu teškoće povećanja selektivnosti i nerazmjernih troškova rukovanja neželjenim ulovima. Stoga, budući da se okolnosti nisu promijenile, izuzeća de minimis trebalo bi zadržati i u okviru plana za odbačeni ulov pridnenih vrsta u jugozapadnim vodama za razdoblje 2019.–2021.
                  
               
                     (11)
                  
                  
                     Delegirana uredba (EU) 2016/2374 sadržavala je izuzeće de minimis od obveze iskrcavanja u skladu s člankom 15. stavkom 5. točkom (c) Uredbe (EU) br. 1380/2013 za oslića ulovljenog povlačnim mrežama i potegačama na potpodručjima ICES-a 8 i 9. STECF je preispitao dokaze koje su države članice dostavile za to izuzeće i zaključio (8) da je za ocjenu povećanja selektivnosti potrebno provesti više ispitivanja. Radi prikupljanja tih podataka ribolov bi se trebao nastaviti, stoga Komisija smatra da bi izuzeće trebalo privremeno odobriti, ali bi države članice trebale imati obvezu podnošenja relevantnih podataka koji bi STECF-u omogućili da u potpunosti ocijeni utemeljenost izuzeća, a Komisiji da provede preispitivanje. Izuzeće de minimis trebalo bi stoga odobriti privremeno, do 31. prosinca 2019. Predmetne države članice trebale bi provesti dodatna ispitivanja i u najkraćem mogućem roku, a najkasnije 31. svibnja 2019. dostaviti informacije STECF-u na ocjenu.
                  
               
                     (12)
                  
                  
                     Nova zajednička preporuka sadržava nova izuzeća de minimis za:
                     
                                 —
                              
                              
                                 sluzoglavke ulovljene udičarskim ribolovnim alatom na potpodručju ICES-a 10,
                              
                           
                                 —
                              
                              
                                 tabinju bjelicu ulovljenu udičarskim ribolovnim alatom na potpodručju ICES-a 10,
                              
                           
                                 —
                              
                              
                                 šaruna ulovljenog povlačnim mrežama i potegačama na potpodručjima ICES-a 8 i 9,
                              
                           
                                 —
                              
                              
                                 šaruna ulovljenog mrežama stajaćicama na potpodručjima ICES-a 8, 9 i 10 te područjima 34.1.1, 34.1.2 i 34.2.0 Odbora za ribarstvo istočnog dijela središnjeg Atlantika (CECAF),
                              
                           
                                 —
                              
                              
                                 skušu ulovljenu povlačnim mrežama i potegačama na potpodručjima ICES-a 8 i 9,
                              
                           
                                 —
                              
                              
                                 skušu ulovljenu jednostrukim mrežama stajaćicama na potpodručjima ICES-a 8, 9 i 10 te područjima CECAF-a 34.1.1, 34.1.2 i 34.2.0,
                              
                           
                                 —
                              
                              
                                 inćuna ulovljenog povlačnim mrežama i potegačama na potpodručjima ICES-a 8 i 9,
                              
                           
                                 —
                              
                              
                                 kljunku ulovljenu povlačnim mrežama i potegačama na potpodručjima ICES-a 8 i 9,
                              
                           
                                 —
                              
                              
                                 pataraču ulovljenu povlačnim mrežama i potegačama na potpodručjima ICES-a 8 i 9,
                              
                           
                                 —
                              
                              
                                 pataraču ulovljenu jednostrukim mrežama stajaćicama na potpodručjima ICES-a 8 i 9,
                              
                           
                                 —
                              
                              
                                 iverka zlatopjega ulovljenog povlačnim mrežama i potegačama na potpodručjima ICES-a 8 i 9,
                              
                           
                                 —
                              
                              
                                 iverka zlatopjega ulovljenog jednostrukim mrežama stajaćicama na potpodručjima ICES-a 8 i 9,
                              
                           
                                 —
                              
                              
                                 grdobinu ulovljenu povlačnim mrežama i potegačama na potpodručjima ICES-a 8 i 9,
                              
                           
                                 —
                              
                              
                                 grdobinu ulovljenu jednostrukim mrežama stajaćicama na potpodručjima ICES-a 8 i 9,
                              
                           
                                 —
                              
                              
                                 pišmolja ulovljenog povlačnim mrežama i potegačama na potpodručjima ICES-a 8 i 9,
                              
                           
                                 —
                              
                              
                                 pišmolja ulovljenog jednostrukim mrežama stajaćicama na potpodručjima ICES-a 8 i 9,
                              
                           
                                 —
                              
                              
                                 kolju ulovljenu povlačnim mrežama i potegačama na potpodručjima ICES-a 8 i 9,
                              
                           
                                 —
                              
                              
                                 kolju ulovljenu jednostrukim mrežama stajaćicama na potpodručjima ICES-a 8 i 9,
                              
                           
                                 —
                              
                              
                                 tabinju bjelicu ulovljenu povlačnim mrežama i potegačama u zoni ICES-a 9a,
                              
                           
                                 —
                              
                              
                                 rumenca okana ulovljenog povlačnim mrežama i potegačama u zoni ICES-a 9a,
                              
                           
                                 —
                              
                              
                                 lista ulovljenog povlačnim mrežama i potegačama u zoni ICES-a 9a.
                              
                           
               
                     (13)
                  
                  
                     Države članice dostavile su informacije za izuzeća de minimis za sluzoglavke i tabinju bjelicu ulovljene udičarskim ribolovnim alatom na potpodručju ICES-a 10. STECF je pregledao te dokaze i zaključio da su u dostavljenim informacijama navedeni obrazloženi argumenti kojima se dokazuje da je daljnja povećanja selektivnosti teško postići ili da podrazumijevaju nerazmjerne troškove rukovanja neželjenim ulovima. Stoga je primjereno obuhvatiti ta izuzeća de minimis novim planom za odbačeni ulov za razdoblje 2019.–2021.
                  
               
                     (14)
                  
                  
                     Informacije koje su dostavile države članice potrebno je dopuniti novim izuzećima de minimis za sljedeće vrste pojedinačno:
                     
                                 —
                              
                              
                                 šaruna, skušu, inćuna, kljunku, pataraču, iverka zlatopjega, grdobinu, pišmolja i kolju ulovljene povlačnim mrežama i potegačama na potpodručjima ICES-a 8 i 9,
                              
                           
                                 —
                              
                              
                                 pataraču, iverka zlatopjega, grdobinu, pišmolja i kolju ulovljene jednostrukim mrežama stajaćicama na potpodručjima ICES-a 8 i 9,
                              
                           
                                 —
                              
                              
                                 šaruna i skušu ulovljene jednostrukim mrežama stajaćicama na potpodručjima ICES-a 8, 9 i 10 te područjima CECAF-a 34.1.1, 34.1.2 i 34.2.0, i
                              
                           
                                 —
                              
                              
                                 tabinju bjelicu, rumenca okana i lista ulovljene povlačnim mrežama i potegačama u zoni ICES-a 9a.
                              
                           U tim bi okolnostima ta pojedinačna izuzeća za svaku vrstu trebala biti ograničena na jednu godinu, a države članice trebale bi imati obvezu podnošenja relevantnih podataka kako bi se STECF-u omogućilo da u potpunosti ocijeni utemeljenost izuzeća, a Komisiji da provede preispitivanje. Ta izuzeća de minimis trebalo bi odobriti privremeno, do 31. prosinca 2019. Predmetne države članice trebale bi provesti dodatna ispitivanja i u najkraćem mogućem roku, a najkasnije 31. svibnja 2019. dostaviti informacije STECF-u na ocjenu.
                  
               
                     (15)
                  
                  
                     Kako bi se osigurala pouzdana procjena količina odbačenog ulova za potrebe utvrđivanja ukupnog dopuštenog ulova (TAC), države članice trebale bi, u slučajevima u kojima se izuzeće de minimis temelji na ekstrapolaciji situacija za koje su na raspolaganju ograničene informacije i djelomičnim informacijama o floti, osigurati pružanje točnih i provjerljivih podataka za cijelu flotu na koju se primjenjuje ta odredba de minimis.
                  
               
                     (16)
                  
                  
                     Mjere predložene u novoj zajedničkoj preporuci u skladu su s člankom 15. stavkom 4., člankom 15. stavkom 5. točkom (c) i člankom 18. stavkom 3. Uredbe (EU) br. 1380/2013, te se mogu uključiti u ovu Uredbu.
                  
               
                     (17)
                  
                  
                     U skladu s člankom 18. Uredbe (EU) br. 1380/2013 Komisija je razmotrila ocjenu STECF-a i potrebu za time da države članice osiguraju potpunu provedbu obveze iskrcavanja od 1. siječnja 2019. U nekoliko slučajeva izuzeća zahtijevaju kontinuiranu ribolovnu aktivnost i prikupljanje podataka kako bi se odgovorilo na primjedbe STECF-a. U tim slučajevima Komisija smatra da bi bilo pragmatično i razborito upravljanju ribarstvom pristupiti tako da se privremeno odobre izuzeća pod pretpostavkom da bi se u suprotnom onemogućilo potrebno prikupljanje podataka koji su neophodni za pravilno i informirano upravljanje odbačenim ulovom s obzirom na potpuno stupanje na snagu obveze iskrcavanja.
                  
               
                     (18)
                  
                  
                     Budući da mjere predviđene ovom Uredbom izravno utječu na gospodarske aktivnosti povezane s ribolovnom godinom plovila Unije i na njezino planiranje, ova bi Uredba trebala stupiti na snagu neposredno nakon objave. Trebala bi se primjenjivati od 1. siječnja 2019.,
                  
               DONIJELA JE OVU UREDBU:
         
            Članak 1.
            Provedba obveze iskrcavanja
            Obveza iskrcavanja predviđena člankom 15. stavkom 1. Uredbe (EU) br. 1380/2013 primjenjuje se na pridnene vrste na potpodručjima ICES-a 8, 9 i 10 i područjima 34.1.1, 34.1.2 i 34.2.0 Odbora za ribarstvo istočnog dijela središnjeg Atlantika (CECAF) za razdoblje 2019.–2021. u skladu s ovom Uredbom.
         
         
            Članak 2.
            Definicije
            
                         
                     
                     
                        „Voracera” znači artizanalni ribolovni alat, i to lokalno oblikovan i izrađen mehanizirani povraz, kojom se koristi plovilo koje se bavi artizanalnim ribolovom rumenca okana na jugu Španjolske u zoni ICES-a 9a.
                     
                  
         
            Članak 3.
            Izuzeće na temelju stope preživljavanja za škampa
            
               1.   Izuzeće od obveze iskrcavanja za vrste za koje znanstveni dokazi pokazuju visoke stope preživljavanja, kako je predviđeno u članku 15. stavku 4. točki (b) Uredbe (EU) br. 1380/2013, primjenjuje se na škampa (Nephrops norvegicus) ulovljenog na potpodručjima ICES-a 8 i 9 pridnenim povlačnim mrežama (koćama) (oznake alata (9): OTB, OTT, PTB, TBN, TBS, TB, TBB, OT, PT i TX).
            
            
               2.   Ako se škamp ulovljen u slučajevima iz stavka 1. odbacuje, mora se odmah cijeli pustiti u more na području na kojem je ulovljen.
            
         
         
            Članak 4.
            Izuzeće na temelju stope preživljavanja za voline i raže
            
               1.   Izuzeće od obveze iskrcavanja za vrste za koje znanstveni dokazi pokazuju visoke stope preživljavanja, kako je predviđeno u članku 15. stavku 4. točki (b) Uredbe (EU) br. 1380/2013, primjenjuje se na voline i raže (Rajiformes) ulovljene svim alatima na potpodručjima ICES-a 8 i 9. Ako se voline i raže ulovljene na tom području odbacuju, moraju se odmah pustiti u more.
            
            
               2.   Države članice koje imaju izravan upravljački interes svake godine dostavljaju dodatne znanstvene informacije u prilog izuzeću iz stavka 1. Znanstveni, tehnički i gospodarski odbor za ribarstvo ocjenjuje dostavljene znanstvene informacije do 1. kolovoza svake godine.
            
            
               3.   Izuzeće iz stavka 1. primjenjuje se na malu ražu do 31. prosinca 2019. Države članice koje imaju izravan upravljački interes u najkraćem mogućem roku, a najkasnije do 31. svibnja 2019., dostavljaju dodatne znanstvene informacije u prilog tom izuzeću. Znanstveni, tehnički i gospodarski odbor za ribarstvo ocjenjuje dostavljene znanstvene informacije do 1. kolovoza 2019.
            
         
         
            Članak 5.
            Izuzeće na temelju stope preživljavanja za rumenca okana
            
               1.   Izuzeće od obveze iskrcavanja za vrste za koje znanstveni dokazi pokazuju visoke stope preživljavanja, kako je predviđeno u članku 15. stavku 4. točki (b) Uredbe (EU) br. 1380/2013, primjenjuje se na rumenca okana (Pagellus bogaraveo) ulovljenog artizanalnim alatom „voracera” koji se upotrebljava u zoni ICES-a 9a i na rumenca okana (Pagellus bogaraveo) ulovljenog udičarskim ribolovnim alatom na potpodručju ICES-a 10.
            
            
               2.   Ako se rumenac okan ulovljen u slučajevima iz stavka 1. odbacuje, mora se odmah pustiti u more.
            
         
         
            Članak 6.
            Izuzeća de minimis
            
            
               1.   Odstupajući od članka 15. stavka 1. Uredbe (EU) br. 1380/2013, sljedeće količine smiju se odbaciti u skladu s člankom 15. stavkom 5. točkom (c) te uredbe:
               
                           (a)
                        
                        
                           za oslića (Merluccius merluccius) do najviše 6 % ukupnih godišnjih ulova te vrste 2019. plovilima koja se koriste povlačnim mrežama i potegačama (oznake alata: OTT, OTB, PTB, OT, PT, TBN, TBS, TX, SSC, SPR, TB, SDN, SX i SV) na potpodručjima ICES-a 8 i 9;
                        
                     
                           (b)
                        
                        
                           za lista (Solea solea) do najviše 5 % ukupnih godišnjih ulova te vrste plovilima koja se koriste povlačnim mrežama s gredom i pridnenim povlačnim mrežama (koćama) (oznake alata: OTB, OTT, PTB, TBN, TBS, TBB, OT, PT i TX) u zonama ICES-a 8a i 8b;
                        
                     
                           (c)
                        
                        
                           za lista (Solea solea) do najviše 3 % ukupnih godišnjih ulova te vrste plovilima koja se koriste trostrukim i jednostrukim mrežama stajaćicama (oznake alata: GNS, GN, GND, GNC, GTN, GTR i GEN) u zonama ICES-a 8a i 8b;
                        
                     
                           (d)
                        
                        
                           za sluzoglavke (Beryx spp.) do najviše 5 % ukupnih godišnjih ulova te vrste plovilima koja se koriste udičarskim ribolovnim alatom (oznake alata: LHP, LHM, LLS i LLD) na potpodručju ICES-a 10;
                        
                     
                           (e)
                        
                        
                           za tabinju bjelicu (Phycis blennoides) do najviše 3 % ukupnih godišnjih ulova te vrste plovilima koja se koriste udičarskim ribolovnim alatom (oznake alata: LHP, LHM, LLS i LLD) na potpodručju ICES-a 10;
                        
                     
                           (f)
                        
                        
                           za šaruna (Trachurus spp.) do najviše 7 % ukupnih godišnjih ulova te vrste 2019. plovilima koja se koriste povlačnim mrežama s gredom, pridnenim povlačnim mrežama (koćama) i potegačama (oznake alata: OTB, OTT, PTB, TBN, TBS, TBB, OT, PT, TX, SSC, SPR, SDN, SX i SV) na potpodručjima ICES-a 8 i 9;
                        
                     
                           (g)
                        
                        
                           za šaruna (Trachurus spp.) do najviše 3 % ukupnih godišnjih ulova te vrste 2019. plovilima koja se koriste jednostrukim mrežama stajaćicama (oznake alata: GNS, GND, GNC, GTR i GTN) na potpodručjima ICES-a 8, 9 i 10 te područjima CECAF-a 34.1.1, 34.1.2 i 34.2.0;
                        
                     
                           (h)
                        
                        
                           za skušu (Scomber scombrus) do najviše 7 % ukupnih godišnjih ulova te vrste 2019. plovilima koja se koriste povlačnim mrežama s gredom, pridnenim povlačnim mrežama (koćama) i potegačama (oznake alata: OTB, OTT, PTB, TBN, TBS, TBB, OT, PT, TX, SSC, SPR, SDN, SX i SV) na potpodručjima ICES-a 8 i 9;
                        
                     
                           (i)
                        
                        
                           za skušu (Scomber scombrus) do najviše 3 % ukupnih godišnjih ulova te vrste 2019. plovilima koja se koriste jednostrukim mrežama stajaćicama (oznake alata: GNS, GND, GNC, GTR i GTN) na potpodručjima ICES-a 8, 9 i 10 te područjima CECAF-a 34.1.1, 34.1.2 i 34.2.0;
                        
                     
                           (j)
                        
                        
                           za inćuna (Engraulis encrasicolus) do najviše 7 % ukupnih godišnjih ulova te vrste 2019. plovilima koja se koriste povlačnim mrežama s gredom, pridnenim povlačnim mrežama (koćama) i potegačama (oznake alata: OTB, OTT, PTB, TBN, TBS, TBB, OT, PT, TX, SSC, SPR, SDN, SX i SV) na potpodručjima ICES-a 8 i 9;
                        
                     
                           (k)
                        
                        
                           za kljunku (Caproidae) do najviše 7 % ukupnih godišnjih ulova te vrste 2019. plovilima koja se koriste povlačnim mrežama s gredom, pridnenim povlačnim mrežama (koćama) i potegačama (oznake alata: OTB, OTT, PTB, TBN, TBS, TBB, OT, PT, TX, SSC, SPR, SDN, SX i SV) na potpodručjima ICES-a 8 i 9;
                        
                     
                           (l)
                        
                        
                           za pataraču (Lepidorhombus spp.) do najviše 5 % ukupnih godišnjih ulova te vrste 2019. plovilima koja se koriste povlačnim mrežama s gredom, pridnenim povlačnim mrežama (koćama) i potegačama (oznake alata: OTB, OTT, PTB, TBN, TBS, TBB, OT, PT, TX, SSC, SPR, SDN, SX i SV) na potpodručjima ICES-a 8 i 9;
                        
                     
                           (m)
                        
                        
                           za pataraču (Lepidorhombus spp.) do najviše 4 % ukupnih godišnjih ulova te vrste 2019. plovilima koja se koriste jednostrukim mrežama stajaćicama (oznake alata: GNS, GND, GNC, GTR i GTN) na potpodručjima ICES-a 8 i 9;
                        
                     
                           (n)
                        
                        
                           za iverka zlatopjega (Pleuronectes platessa) do najviše 5 % ukupnih godišnjih ulova te vrste 2019. plovilima koja se koriste povlačnim mrežama s gredom, pridnenim povlačnim mrežama (koćama) i potegačama (oznake alata: OTB, OTT, PTB, TBN, TBS, TBB, OT, PT, TX, SSC, SPR, SDN, SX i SV) na potpodručjima ICES-a 8 i 9;
                        
                     
                           (o)
                        
                        
                           za iverka zlatopjega (Pleuronectes platessa) do najviše 4 % ukupnih godišnjih ulova te vrste 2019. plovilima koja se koriste jednostrukim mrežama stajaćicama (oznake alata: GNS, GND, GNC, GTR i GTN) na potpodručjima ICES-a 8 i 9;
                        
                     
                           (p)
                        
                        
                           za grdobinu (Lophiidae) do najviše 5 % ukupnih godišnjih ulova te vrste 2019. plovilima koja se koriste povlačnim mrežama s gredom, pridnenim povlačnim mrežama (koćama) i potegačama (oznake alata: OTB, OTT, PTB, TBN, TBS, TBB, OT, PT, TX, SSC, SPR, SDN, SX i SV) na potpodručjima ICES-a 8 i 9;
                        
                     
                           (q)
                        
                        
                           za grdobinu (Lophiidae) do najviše 4 % ukupnih godišnjih ulova te vrste 2019. plovilima koja se koriste jednostrukim mrežama stajaćicama (oznake alata: GNS, GND, GNC, GTR i GTN) na potpodručjima ICES-a 8 i 9;
                        
                     
                           (r)
                        
                        
                           za pišmolja (Merlangius merlangus) do najviše 5 % ukupnih godišnjih ulova te vrste 2019. plovilima koja se koriste povlačnim mrežama s gredom, pridnenim povlačnim mrežama (koćama) i potegačama (oznake alata: OTB, OTT, PTB, TBN, TBS, TBB, OT, PT, TX, SSC, SPR, SDN, SX i SV) na potpodručjima ICES-a 8 i 9;
                        
                     
                           (s)
                        
                        
                           za pišmolja (Merlangius merlangus) do najviše 4 % ukupnih godišnjih ulova te vrste 2019. plovilima koja se koriste jednostrukim mrežama stajaćicama (oznake alata: GNS, GND, GNC, GTR i GTN) na potpodručjima ICES-a 8 i 9;
                        
                     
                           (t)
                        
                        
                           za kolju (Pollachius pollachius) do najviše 5 % ukupnih godišnjih ulova te vrste 2019. plovilima koja se koriste povlačnim mrežama s gredom, pridnenim povlačnim mrežama (koćama) i potegačama (oznake alata: OTB, OTT, PTB, TBN, TBS, TBB, OT, PT, TX, SSC, SPR, SDN, SX i SV) na potpodručjima ICES-a 8 i 9;
                        
                     
                           (u)
                        
                        
                           za kolju (Pollachius pollachius) do najviše 4 % ukupnih godišnjih ulova te vrste 2019. plovilima koja se koriste jednostrukim mrežama stajaćicama (oznake alata: GNS, GND, GNC, GTR i GTN) na potpodručjima ICES-a 8 i 9;
                        
                     
                           (v)
                        
                        
                           za tabinju bjelicu (Phycis blennoides) do najviše 7 % ukupnih godišnjih ulova te vrste 2019. plovilima koja se koriste povlačnim mrežama s gredom, pridnenim povlačnim mrežama (koćama) i potegačama (oznake alata: OTB, OTT, PTB, TB, TBN, TBS, OT, PT, TX, SSC, SPR, SDN, SX i SV) u zoni ICES-a 9a;
                        
                     
                           (w)
                        
                        
                           za rumenca okana (Pagellus bogaraveo) do najviše 7 % ukupnih godišnjih ulova te vrste 2019. plovilima koja se koriste povlačnim mrežama s gredom, pridnenim povlačnim mrežama (koćama) i potegačama (oznake alata: OTB, OTT, PTB, TB, TBN, TBS, OT, PT, TX, SSC, SPR, SDN, SX i SV) u zoni ICES-a 9a;
                        
                     
                           (x)
                        
                        
                           za listove (Solea spp.) do najviše 7 % ukupnih godišnjih ulova te vrste 2019. plovilima koja se koriste povlačnim mrežama s gredom, pridnenim povlačnim mrežama (koćama) i potegačama (oznake alata: OTB, OTT, PTB, TB, TBN, TBS, OT, PT, TX, SSC, SPR, SDN, SX i SV) u zoni ICES-a 9a.
                        
                     
            
               2.   Izuzeća de minimis utvrđena u stavku 1. točki (a) i točkama od (f) do (x) primjenjuju se privremeno, do 31. prosinca 2019. Države članice koje imaju izravan upravljački interes u najkraćem mogućem roku, a najkasnije do 31. svibnja 2019., dostavljaju dodatne znanstvene informacije u prilog tom izuzeću. Znanstveni, tehnički i gospodarski odbor za ribarstvo ocjenjuje dostavljene znanstvene informacije do 1. kolovoza 2019.
            
         
         
            Članak 7.
            Stupanje na snagu
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2019. do 31. prosinca 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. listopada 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 354, 28.12.2013., str. 22.
         
         
            (2)  Delegirana uredba Komisije (EU) 2015/2439 оd 12. listopada 2015. o uspostavi plana za odbačeni ulov za ribolov određenih pridnenih vrsta u jugozapadnim vodama (SL L 336, 23.12.2015., str. 36.).
         
            (3)  Delegirana uredba Komisije (EU) 2016/2374 оd 12. listopada 2016. o uspostavi plana za odbačeni ulov za ribolov određenih pridnenih vrsta u jugozapadnim vodama (SL L 352, 23.12.2016., str. 33.).
         
            (4)  Delegirana uredba Komisije (EU) 2018/44 оd 20. listopada 2017. o izmjeni Delegirane uredbe (EU) 2016/2374 o uspostavi plana za odbačeni ulov za ribolov određenih pridnenih vrsta u jugozapadnim vodama (SL L 7, 12.1.2018., str. 1.).
         
            (5)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (6)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (7)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (8)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (9)  Oznake alata iz ove Uredbe odnose se na oznake iz Priloga XI. Provedbenoj uredbi Komisije (EU) br. 404/2011 o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike. Za plovila čija je duljina preko svega (LOA) manja od 10 m oznake alata iz ove tablice odnose se na oznake iz FAO-ove klasifikacije ribolovnih alata.